
                   Materijal  pripremio:  
Upravni odjel za gospodarenje imovinom i vlasničko – pravne odnose  
     
  
 
PRIJEDLOG ODLUKE 
O ODREĐIVANJU DJELATNOSTI KOJE ĆE SE OBAVLJATI
 U DIJELU POSLOVNE ZGRADE IT PARK OSIJEK 9 U OSIJEKU
 (IT POSLOVNI CENTAR)
 
O b r a z l o ž e n j e    
    

PRAVNI TEMELJ:   
 
[bookmark: _Hlk150502814]Člankom 3. stavkom 1. Zakona o zakupu i kupoprodaji poslovnoga prostora („Narodne novine“ br. 125/11, 64/15, 112/18) propisano je da gradsko vijeće može svojom odlukom propisati da se poslovni prostor u zgradama u vlasništvu grada koje se nalaze u određenim ulicama, dijelovima ulica ili na određenim trgovima može koristiti za obavljanje samo određenih djelatnosti.

Člankom 19. točkom 2. Statuta Grada Osijeka (Službeni glasnik Grada Osijeka broj 6/01, 3/0, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst) propisano je da Gradsko vijeće Grada Osijeka donosi opće i druge akte kojima uređuje pitanja iz samoupravnog djelokruga Grada Osijeka. 
  
RAZLOZI UPUĆIVANJA I OCJENA STANJA: 
  
Grad Osijek vlasnik je poslovne zgrade naziva „IT poslovni centar“, na adresi IT park Osijek 9, Osijek koja se nalazi na k.č.br. 9824/18 k.o. Osijek.

[bookmark: _Hlk150937086]U cilju privlačenja investicija i stvaranja novih radnih mjesta u sektoru IT-a i drugih novih tehnologija Grad Osijek je podnio prijavu na Poziv Ministarstva regionalnoga razvoja i fondova Europske unije na dostavu projektnog prijedloga u postupku izravne dodjele bespovratnih sredstava „IT PARK“, referentne oznake KK.03.1.2.17, a u svrhu poticanja ulaganja u: 
· [bookmark: _Hlk5137681][bookmark: _Hlk7101506][bookmark: _Hlk2286889]izgradnju zajedničke infrastrukture poduzetničke zone „IT Park“, što podrazumijeva ulaganja u infrastrukturu poduzetničke zone  te
· izgradnju i opremanje poslovne zgrade „IT poslovnog centra“ namijenjene iznajmljivanju prostora za MSP-e (malo i srednje poduzetništvo) i PPI-e (poduzetničke potporne institucije) radi pružanja usluga MSP-ovima.

Projekt osnivanja poduzetničke zone koja je u potpunosti opremljena poduzetničkom komunalnom infrastrukturom te izgradnjom poslovne zgrade „IT poslovni centar“ usmjeren je na unapređenje poslovnih pomoćnih usluga i infrastrukture za osnivanje, razvoj i širenje poslovanja te povećano promicanje poduzetništva, a što će malim i srednjim poduzećima omogućiti lakši pristup informacijama, znanju o mogućnostima razvoja i visokokvalitetnim poslovnim uslugama i infrastrukturi koju nude poduzetničke potporne institucije koje će potaknuti poslovanje i razvoj MSP-ova čime se omogućuje stvaranje povoljnog poslovnog okruženja za MSP-ove u IT sektoru. 

Nakon što je prijava pozitivno ocijenjena potpisan je Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. „IT Park Osijek“, KK.03.1.2.17.0001. 

[bookmark: _Hlk158893568]Gore navedenim projektom predviđena je i izgrađena poslovna zgrada "IT poslovni centar", koja je namijenjena za razvoj manjih/mlađih tvrtki, kao i uređenje nužne infrastruktura za dovođenje zgrade "IT poslovni centar" i okolnih čestica u funkciju. Okolne čestice u Poduzetničkoj zoni u ponudi su potencijalnim investitorima putem Javnog natječaja za osnivanje prava građenja na nekretninama u Poduzetničkoj zoni „IT park“. Namijenjene su poduzetnicima koji zapošljavaju veći broj ljudi i planiraju dodatno rasti, te koji su voljni i sposobni samostalno investirati i graditi svoj objekt. Okupljanjem ICT tvrtki na jednome mjestu stvara se sinergijski efekt kroz razmjenu iskustava, znanja i poslovnih prilika. Projektom IT parka stvara se nova, adekvatna i atraktivna poduzetnička infrastruktura koja za cilj ima omogućiti privlačenje, rast i razvoj tvrtki iz IT sektora.

Namjena građevine je poslovna (uredski prostori s manjim uslužnim prostorom).

[bookmark: _Hlk160177488]Ukupna neto površina poslovne zgrade „IT poslovni centar“ iznosi :
· Prizemlje 		- 1.133,40 m²
· Prvi kat 		-    381,71 m²
· Drugi kat 		- 1.079,54 m²
· Treći kat 		- 1.078,22 m²
UKUPNO: 	- 3.672,87 m²

Sukladno navedenom projektu i predviđenoj namjeni privlačenja investicija i stvaranja novih radnih mjesta u sektoru IT-a i drugih novih tehnologija, dio poslovne zgrade „IT poslovnog centra“ bi se sukladno Odluci o uvjetima i postupku davanja u zakup poslovnih prostora (Službeni Glasnik Grada Osijeka br. 13A/20), (dalje u tekstu: Odluka) dao u zakup temeljem provedenog javnog natječaja, za obavljanje dolje navedenih djelatnosti. 

U prizemlju poslovne zgrade se nalazi konferencijska sala, ugostiteljski objekt, sanitarne grupe i tehničke prostorije i na I. katu co-working prostor te prostorije koje su nužne za rad upravitelja zgrade i navedene prostorije nisu predmetom ove odluke.

[bookmark: _Hlk160190631]Predlaže se da se u dijelu poslovne zgrade „IT poslovnog centra“ mogu obavljati sljedeće pretežite djelatnosti koje su određene prema:

· [bookmark: _Hlk161215728]Državnom zavodu za statistiku koji vodi Registar poslovnih subjekata na temelju Zakona o nacionalnoj klasifikaciji djelatnosti („Narodne novine“ br. 98/94), Odluci o Nacionalnoj klasifikaciji djelatnosti 2007. – NKD 2007. („Narodne novine“ br. 58/07 i 72/07) i Pravilniku o razvrstavanju poslovnih subjekata prema Nacionalnoj klasifikaciji djelatnosti 2007. - NKD 2007 („Narodne novine“ br. 55/16 i 35/18):

Kao proizvodne djelatnosti određuju se djelatnosti kako slijedi:
-Područje C - 	Odjeljak 26 – Proizvodnja računala te elektroničkih i optičkih proizvoda
· 26.11 Proizvodnja elektroničkih komponenata
· 26.12 Proizvodnja punih elektroničkih ploča
· 26.20 Proizvodnja računala i periferne opreme
· 26.30 Proizvodnja komunikacijske opreme

[bookmark: _Hlk160708757]Kao uredske djelatnosti određuju se djelatnosti kako slijedi:
-Područje J - 	Odjeljak 58 – Izdavačke djelatnosti
· 58.21 Izdavanje računalnih igara
· 58.29 Izdavanje ostalog softvera

-Područje K - 	Odjeljak 62 – Računalno programiranje, savjetovanje i djelatnosti povezane s njima
· 62.01 Računalno programiranje
· 62.02 Savjetovanje u vezi s računalima
· 62.03 Upravljanje računalnom opremom i sustavom
· 62.09 Ostale uslužne djelatnosti u vezi s informacijskom tehnologijom i
·           računalima

- Odjeljak 63 - Obrada podataka, usluge poslužitelja i djelatnosti povezane s
njima i internetski portali
· 63.11 Obrada podataka, usluge poslužitelja i djelatnosti povezane s njima
	
-Područje M – Odjeljak 72 – Znanstveno istraživanje i razvoj
· 72.19 Ostalo istraživanje i eksperimentalni razvoj u prirodnim, tehničkim i tehnološkim znanostima

· Pravilniku o sadržaju i načinu vođenja registra udruga Republike Hrvatske i registra stranih udruga u Republici Hrvatskoj („Narodne novine“ br. 4/15 i 14/20) i Klasifikaciji djelatnosti udruga:
Kao djelatnost ostalih udruga određuje se djelatnost kako slijedi:
-Redni broj I. razine 13 – Područje djelovanja udruge 13 – Tehnička kultura
· 13.3. – Informatika i računalstvo

Člankom 40. Odluke o uvjetima i postupku davanja u zakup poslovnih prostora (Službeni Glasnik Grada Osijeka br. 13A/20), (dalje u tekstu : Odluka) poslovni prostori kojima gospodari Grad Osijek razvrstani su u četiri zone te  „IT poslovni centar“ pripada u 4. zonu, a predložene djelatnosti pripadaju proizvodnim, uredskim i djelatnostima ostalih udruga navedenim u članku 45. Odluke i za koje je predviđen početni iznos zakupnine u iznosu od 0,04 EUR/m² (za proizvodne djelatnosti), 1,96 EUR/m² (za uredsku djelatnost) odnosno 0,40 EUR/m² (za djelatnost ostale udruge).

Kako se radi o novoizgrađenom reprezentativnom prostoru, opremljenom suvremenim tehnološkim standardima, predlaže se da se iznos početne mjesečne zakupnine na javnom natječaju, odredi u iznosu od 8,00 EUR/m² za sve gore navedene djelatnosti.


FINANCIJSKA SREDSTVA:   

    Za provođenje odluke nisu potrebna sredstva iz Proračuna Grada Osijeka. 


Na temelju članka 3. stavka 1. Zakona o zakupu i kupoprodaji poslovnoga prostora („Narodne novine“ br. 125/11, 64/15, 112/18) i članka 19. točke 2. Statuta Grada Osijeka (Službeni glasnik Grada Osijeka broj 6/01, 3/0, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21 – pročišćeni tekst) Gradsko vijeće Grada Osijeka na __. sjednici održanoj dana ______ 2024., donijelo je    


    
Odluku
 o određivanju djelatnosti koje će se obavljati
u dijelu poslovne zgrade IT park Osijek 9 u Osijeku 
(IT poslovni centar)
  
  
I.   
 	Utvrđuje se da su Grad Osijek, Ministarstvo regionalnog razvoja i fondova Europske unije i Središnja agencija za financiranje i ugovaranje programa i projekata Europske unije potpisali Ugovor o dodjeli bespovratnih sredstava za projekte financirane iz europskih strukturnih i investicijskih fondova u financijskom razdoblju 2014.-2020. „IT Park Osijek“, KK.03.1.2.17.0001. kojim je Poduzetnička zona „IT park“ u potpunosti opremljena poduzetničkom komunalnom infrastrukture te izgrađena poslovna zgrada „IT poslovnog centra“ koja za cilj ima omogućiti privlačenje, rast i razvoj tvrtki iz IT sektora.


II. 
 Gradsko vijeće Grada Osijeka propisuje da se u poslovnoj zgradi „IT poslovnog centra“ u Osijeku, IT park Osijek 9, osim u prostorijama ugostiteljskog objekta i konferencijskih sala u prizemlju te co-working prostora i prostorija koje su nužne za rad upravitelja zgrade, mogu obavljati sljedeće pretežite djelatnosti koje su određene prema:

· Državnom zavodu za statistiku koji vodi Registar poslovnih subjekata na temelju Zakona o nacionalnoj klasifikaciji djelatnosti („Narodne novine“ br. 98/94), Odluci o Nacionalnoj klasifikaciji djelatnosti 2007. – NKD 2007. („Narodne novine“ br. 58/07 i 72/07) i Pravilniku o razvrstavanju poslovnih subjekata prema Nacionalnoj klasifikaciji djelatnosti 2007. - NKD 2007 („Narodne novine“ br. 55/16 i 35/18):

Kao proizvodne djelatnosti određuju se djelatnosti kako slijedi:
- Područje C - 	Odjeljak 26 – Proizvodnja računala te elektroničkih i optičkih proizvoda
· 26.11 Proizvodnja elektroničkih komponenata
· 26.12 Proizvodnja punih elektroničkih ploča
· 26.20 Proizvodnja računala i periferne opreme
· 26.30 Proizvodnja komunikacijske opreme

Kao uredske djelatnosti određuju se djelatnosti kako slijedi:
-Područje J - 	Odjeljak 58 – Izdavačke djelatnosti
· 58.21 Izdavanje računalnih igara
· 58.29 Izdavanje ostalog softvera

-Područje K - 	Odjeljak 62 – Računalno programiranje, savjetovanje i djelatnosti povezane s njima
· 62.01 Računalno programiranje
· 62.02 Savjetovanje u vezi s računalima
· 62.03 Upravljanje računalnom opremom i sustavom
· 62.09 Ostale uslužne djelatnosti u vezi s informacijskom tehnologijom i
·           računalima

- Odjeljak 63 - Obrada podataka, usluge poslužitelja i djelatnosti povezane s
njima i internetski portali
· 63.11 Obrada podataka, usluge poslužitelja i djelatnosti povezane s njima
	
-Područje M – Odjeljak 72 – Znanstveno istraživanje i razvoj
· 72.19 Ostalo istraživanje i eksperimentalni razvoj u prirodnim, tehničkim i tehnološkim znanostima

· Pravilniku o sadržaju i načinu vođenja registra udruga Republike Hrvatske i registra stranih udruga u Republici Hrvatskoj („Narodne novine“ br. 4/15 i 14/20) i Klasifikaciji djelatnosti udruga:
Kao djelatnost ostalih udruga određuje se djelatnost kako slijedi:
· 13.3. – Informatika i računalstvo


[bookmark: _Hlk160709318]III.
Predmetni prostori bit će ponuđeni na javnom natječaju Grada Osijeka za obavljanje djelatnosti iz točke II. ove odluke, a početni iznos mjesečne zakupnine određuje se u iznosu od 8,00 EUR/m².


IV. 
 	Ova odluka stupa na snagu osmog dana od dana objave u Službenom glasniku Grada Osijeka.


KLASA: 372-01/24-01/2
URBROJ: 2158-1-
Osijek, _______ 2024.



 	 	 	 	 	 	 	   PREDSJEDNIK GRADSKOGA VIJEĆA 
 	  
 	 	 	 	 	 	 	   	      prof. dr. sc. Tihomir Florijančić
 	 	 	 	 	 	 	 	       	 
     

